paragraph_text: Tvornica duhana Mostar, poduzeće u Mostaru. Osnovano je 1880. godine, nakon austro-ugarskog oslobađanja BiH od Osmanlija. Austro-Ugarska donijela je sa sobom ekovine zapadne uljudbe i masovno ulagala u bh. gospodarstvo. Pod nadzorom države počela se razvijati duhanska industrija u BiH, koristivši izvrsne klimatske uvjete u Hercegovini i dugu tradiciju u proizvodnji sorta duhana visoke kakvoće. Tako je izgrađena i tvornica u Mostaru. Pogoni su u industrijskoj zoni grada Mostara na jugu grada, pored magistralne ceste puta Sarajevo - Ploče. Do Ploča u Hrvatskoj je 60 km, a od Sarajeva 130 km. Prometno je dobro povezana i s drugim prometnim sredstvima (zračna luka, željeznica). Pogoni tvornice površine su 23.704 m<sup>2</sup>.